Мурило Мендес
Човешки обред

Превод от португалски: Александър Муратов, Атанас Далчев, 1968

chitanka.info

Изниква от завоите на вечерта

ненаказуемото слово Агнец божи.

Аз чувам блеения жални по света:

издигнат е над агнето невинно ножът.

Оръжията на бъдещето виждам аз

във въздуха и гробовете във земята:

разкъсва блеенето в този кобен час

дори на още неродените гърлата.

Убиват человека по различен начин.

Убиват свободата и невинността

със бомби, с гилотина, с нож и карцер мрачен.

Или със глад, мълчание и самота.

Затваря Изтокът ветрилото от сянка.

Отваря Западът на ужасите танка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.